Document ID: /fineweb-2-swissfilter-quality_10-filterrobots/filtered/02686.jsonl.gz/20

Plugul
Plugul
Culeasă de G.Coatu, învățător din Cerna, plasa Măcin; județul Tulcea
A plecat badea
Într-o sfântă Joi
cu plugul cu doișpe boi,
La mărul rotat,
LA câmpul curat,
Undi i-o vinit mai bini di arat.
Zâciți măi! Hăi!
A arat, a împănat
Brazdă neagră-a răsturnat
Și pi brazdă-a semănat
Grâu mărunt șâ cu secară
Sâ dea domnu sâ răsarâ,
Gurâ băeț! Hăi!
Apoi s-o pus badea sâ vadâ
Di-i grâu copt, râscopt.
Di diparti-ngălbinea
Di-apropapi sărăcea si gătia.
Îndemnaț măi! Hăi!
Apoi s-o dus badea acasâ
Ș-o băgat mâna-n strășioarâ
Și o scos o săbioarâ
Di nouă coț di lungușoarâ.
Apoi s-o dus badea la moș Ion (Țâganu)
Cari bati bini cu ciocanu;
Ș-o făcut niști săcereli
Cu dinții di ghioceli
Sâ săcerăm șâ noi copiii cu ieli.
Apoi strânsă toți finii și vecinii
Și vro trii babi bătâni
Cari știu rândul la pâni.
Sâ pi toți îi dusă
Pi toț îi pusă
La lucru pământului
La răcoarea vântului.
Ei cu stânga apucau
Șâ cu dreapta secerau.
Sâ mănunchi câ făceau.
Din mănunchi în snop,
Din snop în clăi,
Din clăi în car
Din car pi arman.
Apoi s-o dus badea
La Visterna la târg mari
Ș-o cumpărat nouă epi (tot sârepi)
Cari cu copitili trierau
Cu coada plăcuiau,
Cu dinții sacu țineau
Cu urechili în sac turnau
Și cu coma sacu legau.
Apoi încărca nouă cari cu povară
Șâ pleacâ la moța di morâ.
Dar moța di morâ
Când văzu atâția carâ
Pusâ coada pi schinari
Șâ sâ fărâmă mai tari.
Șâ moraru fărmă un ou
Ș-o făcu din iznou;
Șâ-i turna di asupra-n coș
Grâu mărunt din cel roș.
Chică-n coș, din coș sub piatră
Din supt piatră în covatâ..
Șâ făcu trii tărâțâ ș-o făină,
Ca la mora lui Căpățână
Zi băieti că-i bună!
Iarăș nevăștuica cea frumoasâ
Audâ tocmai din casâ
Scârțâitu carâlor
Chiotul flăcăilor.
Ia în casă c-alerga
Șâ din cuiu-ș alegea
Sâta mari șă cam deasâ
Tot cu pânza di mătasâ.
Șâ cernea, mări, cernea,
Șâ ninsori s-așternea.
Șâ făcea un colac
Mândru șâ frumos
Ca fața lui Hristos.
Rupi-n două, dă șâ nouâ,
Rupi-n trii, dă sâ lui Andriiu,
Rupi-n patru, dă sâ lu-mpâratu
Pupi în cinci, dâ șâ ăi cu ochinci.
Dați boieri dați,
Dați marea cu sarea
Și Oltu cu totu;
Șâ chiciorul porcului
Din fundu podului.
Dați câ sâ Dumnezău va da,
Vaci cu ghițăi, scrofi cu purcei,
Rațâ potcoviți, gâini imbroboditi
Cucoș cu mărgeli, Ca sâ v-aduni surceli.
Iacâ vini-o ploai cu ninsori
Toț plugarii cu mantali,
numa unu cu ilic,
L-a luat dracu di frig.
Aho, ho!
MATERIALURI FOLKLORISTICE (editată în 1900)
Prin îngrijirea lui
GR.G. Tocilescu